cyanic-selkie/wikianc huggingface dataset:
ইমাম হোসেনের মাজার
কারবালার ইতিহাস
কারবালা, ইরাকের একটি শহর, বাগদাদের দক্ষিণ পশ্চিম থেকে প্রায় ১০০ কি.মি. দূরে ৩২.৬১°উত্তর,৪৪.০৮°পূর্বে অবস্থিত। এই এলাকা পানিগে অনেক সমৃদ্ধ এবং মাটি উর্বর হওয়া সত্ত্বেও প্রথম দিকে এটি প্রায় জনশূন্য ছিল এবং সেখানতেমন কোন প্রকারের উল্লেখযোগ্য কাজ পরিলক্ষিত হত না। যখন ইমাম হোসাইন কারবালায় পৌঁছে ছিলেন এবং ওবায়দুল্লাহ বিন যিয়াদের সেনাবাহিনী তাদের ঘিরে রেখেছিল, তিনি এই জায়গাটির নাম অনুসন্ধান করেন। কেউ কেউ এটিকে আকর-যার অর্থ অনুর্বর বলে উত্তর দেন। তারপর ইমাম হোসাইন বললেন, আমরা আল্লাহর কাছে আল আকরকেই আশ্রয় হিসেবে প্রার্থনা করেছিলাম। তিনি আবারো গ্রামের নাম জিজ্ঞেস করলেন। এরপর তাদের মধ্যে উপস্থিত এক অনুচারী বলল, এই গ্রামের নাম কারবালা।
গুয়ানতানামো কারাগার
গুয়ানতানামো কারাগার মার্কিন যুক্তরাষ্ট্রের একটি কারাগার যা বন্দীদের ওপর অমানুষিক নির্যাতনের জন্য কুখ্যাত। এই কারাগারে বন্দীদের বিনাবিচারে আটক রাখা হয় এবং তথ্য আদায়ের লক্ষ্য নিয়ে বন্দীদের ওপর যৌন অত্যাচার, 'ওয়াটার বোর্ডিং'-সহ বিবিধ আইনবহির্ভূত উপায়ে নির্যাতন চালানো হয়। নির্যাতনের প্রকার ও মাত্রা এতই বেশি যে এই কারাগারকে ‘মর্ত্যের নরক’ বলে আখ্যায়িত করা হয়েছে। বিশ্বব্যাপী প্রতিবাদ সত্ত্বেও এই কারাগারটিকে অব্যাহতভাবে নির্যাতনের জন্য ব্যবহার করতে থাকায় মানবাধিকার লঙ্ঘনের কারণে একে মার্কিনীদের ‘লজ্জা’ হিসাবে অভিহিত করা হয়েছে।
এই কারাগারটি ২০০২ খ্রিষ্টাব্দে প্রতিষ্ঠা করা হয়। মার্কিন যুক্তরাষ্ট্রের মূল ভূ-খণ্ডের বাইরে কিউবার দক্ষিণ-পূর্ব পাশে ক্যারিবীয় সাগরে এর অবস্থান। ১৪ই জানুয়ারি ২০১২ তারিখে প্রকাশিত আল জাজিরা টেলেভিশনের প্রতিবেদনে বলা হয়েছে যে, ৮০০ জন বন্দীকে মুক্তি দেয়ার পর এ কারাগারে বিভিন্ন দেশের ১৭১ জন বন্দী আটক আছে। এই কারাগারে মার্কিন-বিরোধী তৎপরতায় সংশ্লিষ্ট জঙ্গী, সন্ত্রাসী ও গুপ্তচর সন্দেহে বিভিন্ন দেশের নাগরিককে আটক রাখা হয়। এক প্রতিবেদনে বলা হয়েছে এই বন্দীশালায় বিনা বিচারে আট বৎসর আটক থাকার পর ১৯৮ জনের মধ্যে ১৩০ জনেরও বেশি বন্দী নির্দোষ প্রমাণিত হয়েছেন। এ পর্যন্ত মাত্র ৬ জন বন্দীকে বিচারের মাধ্যমে দোষী সাব্যস্ত করা সম্ভব হয়েছে।
ইতিহাস
১১ জানুয়ারি ২০০২ তারিখে কিউবার দক্ষিণ-পূর্বে ক্যারিবীয় সাগরে গুয়ানতানামো উপসাগরে কিউবার মাটিতে মার্কিন নৌবাহিনীর একটি ঘাঁটিতে এই কারাগারটি স্থাপন করে মার্কিন যুক্তরাষ্ট্র। ১৯০৩ খ্রিষ্টাব্দে মার্কিন যুক্তরাষ্ট্র কিউবার ৪৫ বর্গকিলোমিটার ভূমি নৌঘাটিঁ স্থাপনের উদ্দেশ্যে চিরস্থায়ী বন্দোবস্তের মাধ্যমে অধিগ্রহণ করে। ১৯৯১ থেকে এই নৌঘাটিতে বন্দী আটক রাখা শুরু হয়। গুয়ানতানামো কারাগার স্থাপনের পর সর্বপ্রথম ২০০২ খ্রিষ্টাব্দের জানুয়ারিতে আফগানিস্তান থেকে ২০ জন বন্দীকে এখানে আনা হয়।
যাদের বন্দী রাখা হয়েছে
এ কারাগারে যাদের বন্দী রাখা হয়েছে তাদের অধিকাংশের বিরূদ্ধে অভিযোগ আনা হয় নি বা আদালতে বিচারের সম্মুখীন করা হয় নি। প্রথম যাদের এ কারাগারে আটক করা হয় তারা আফগানিস্তানের তালেবান এবং অন্যান্য সন্দেহভাজন ২০জন ব্যক্তি। পরবর্তীতে যাদের আনা হয় তাদের মধ্যে কেউ কেউ বিভিন্ন দেশের হয়ে গুপ্তচরবৃত্তিতে লিপ্ত। কয়েকজন বন্দী ব্রিটেনের গোয়েন্দা সংস্থা এমআই-সিক্স, কানাডীয় গোয়েন্দা সংস্থা ও পাকিস্তানি গোয়েন্দা সংস্থা গুপ্তচর হিসাবে কাজ করতো। বাংলাদেশের নাগরিক মোবারক নামীয় এক ব্যক্তিকে পাক-আফগান সীমান্ত সংলগ্ন এলাকা থেকে ২০০১ খ্রিষ্টাব্দের ৭ই অক্টোবর তারিখে গ্রেফ্তার করা হয় এবং তাকে গুয়ানতানামো কারাগারে আটক রাখা হয়। তাকে কোনরূপ বিচার ব্যতিরেকে ২০০৬ সালের ১৫ই ডিসেম্বর তারিখ অবধি সেখানে তাকে আটক রেখে অমানুষিক নির্যাতন চালানো হয়।
ওবামার ঘোষণা
বারাক ওবামা যুক্তরাষ্ট্রের প্রেসিডেন্ট হিসেবে দায়িত্ব গ্রহণ করে ২০০৮ খ্রিষ্টাব্দের ২১ জানুয়ারী। এর পর দিন অর্থাৎ ২০০৮ খ্রিষ্টাব্দের ২১ জানুয়ারি বিশ্বব্যাপী নিন্দিত গুয়ানতানামো কারাগার বন্ধের জন্য লিখিত আদেশ স্বাক্ষর করে। তবে তার এ আদেশ নানা কারণে, বিশেষ ক'রে কংগ্রেসের বিরোধিতার মুখে, বাস্তবায়িত হয় নি। ভাষণে তিনি বলেছিলেন, "আমি দ্ব্যর্থহীন ভাষায় বলতে পারি যে মার্কিন যুক্তরাষ্ট্র কাউকে নির্যাতন করবে না। দ্বিতীয়ত, গুয়ানতানামো কারাগার আমরা বন্ধ করব এবং এখন যারা সেখানে আটক আছে, তাদের বিষয়ে কী করণীয় অচিরেই সে বিষয়ে সিদ্ধান্ত গ্রহণ করবো।"
বন্দীদের অভিজ্ঞতা
একজন বন্দী এই কারাগারকে 'মর্ত্যের নরক' বলে অভিহিত করেছেন। তিনি জানিয়েছেন, এই বন্দীশালায় নির্যাতনের প্রকৃতি মানুষের কল্পনার অতীত। তীব্র নির্যাতন এড়াতে বন্দীরা আত্মহত্যার চেষ্টা করে।
বৈজয়ন্তী মুভিজ
বৈজয়ন্তী মুভিজ হল একটি ভারতীয় চলচ্চিত্র প্রযোজনা প্রতিষ্ঠান, যা ১৯৭৪ সালে সি. আসওয়ানি দত্ত দ্বারা প্রতিষ্ঠিত হয়েছিল । এটি তেলুগু সিনেমার সবচেয়ে বড় চলচ্চিত্র প্রোডাকশন হাউসগুলির মধ্যে একটি । বৈজয়ন্তী মুভিজ বিশেষ করে তার বড় বাজেটের প্রযোজনার জন্য পরিচিত যার সাথে শীর্ষস্থানীয় চলচ্চিত্র তারকা এবং প্রযোজনা মূল্যবোধ। এটি তেলুগু সিনেমার সবচেয়ে আইকনিক চলচ্চিত্রগুলির নির্মাণের জন্য কৃতিত্বপ্রাপ্ত। এটির সহযোগী প্রতিষ্ঠান, স্বপ্না সিনেমা এবং থ্রি অ্যাঞ্জেলস স্টুডিও অশ্বনী দত্তের কন্যা স্বপ্না দত্ত এবং প্রিয়াঙ্কা দত্ত দ্বারা পরিচালিত ।
প্রতিষ্ঠা
ডান|থাম্ব|260x260পিক্সেল|বৈজয়ন্তী সিনেমার আসল লোগো আসওয়ানি দত্ত কে. বিশ্বনাথ পরিচালিত একটি সাদা-কালো চলচ্চিত্রের নির্বাহী প্রযোজক হিসেবে তার চলচ্চিত্র জীবন শুরু করেন। তিনি তার প্রিয় অভিনেতা এন টি রামা রাও (এনটিআর) এর সাথে একটি চলচ্চিত্র নির্মাণ করতে চেয়েছিলেন এবং তার সাথে যোগাযোগ করেছিলেন। এনটিআর দ্বারা নামকরণ করা, বৈজয়ন্তী মুভিজ ১৯৭৫ সালে সফল চলচ্চিত্র এডুরুলেনি মনীশি দিয়ে আসওয়ানি দত্তের মালিকানাধীনে নির্মাণ শুরু করে। প্রোডাকশন হাউসের লোগোতে এনটিআরের ভগবান শ্রী কৃষ্ণের ছবি রয়েছে, যার হাতে একটি শঙ্খ এবং তার পিছনে রয়েছে পৃথিবী।
চলচ্চিত্র এবং সাফল্য
বৈজয়ন্তী মুভিজ অগ্নি পর্বতম (১৯৮৫), জাগদেকা ভিরুডু আথিলোকা সুন্দরী (১৯৯০), ইন্দ্র (২০০২) এর মতো বেশ কয়েকটি তেলুগু চলচ্চিত্র তৈরি করেছিল যেগুলি বক্স অফিসে খুব সফল হয়েছিল। বৈজয়ন্তী মুভিজ জুনিয়র এনটিআর, মহেশ বাবু , রাম চরণ , আল্লু অর্জুন এবং নারা রোহিতের মতো জনপ্রিয় অভিনেতাদের তেলেগু সিনেমায় পরিচয় করিয়ে দেয়।
স্বপ্না সিনেমা
২০১৪ সালে, অশ্বনী দত্তের বড় মেয়ে স্বপ্না দত্ত তার বাবার কাছ থেকে স্বপ্না সিনেমার উত্তরাধিকারী হন। এই ব্যানারের অধীনে, স্বপ্না এবং তার বোন, প্রিয়াঙ্কা দত্ত প্রযোজনা করেছেন ইয়েভেদে সুব্রামণ্যম । ২০১৫ সালে বক্স অফিসে এটি একটি বড় সাফল্যের গল্প ছিল। ২০১৮ সালে, এই ব্যানারটি প্রয়াত অভিনেত্রী সাবিত্রীর উপর একটি বায়োপিক তৈরি করেছিল । মহানতি শিরোনামের বায়োপিকটিতে অভিনয় করেছেন কীর্তি সুরেশ, দুলকার সালমান , সামান্থা রুথ প্রভু এবং বিজয় দেবরাকোন্ডা । এটি সমালোচকদের দ্বারা প্রশংসিত এবং বক্স অফিসে অত্যন্ত সফল।
থ্রি এঞ্জেলস স্টুডিও
আসওয়ানি দত্তের ছোট মেয়ে, প্রিয়াঙ্কা দত্ত ২০০৮ সালে থ্রি অ্যাঞ্জেলস স্টুডিও নামে একটি নতুন প্রোডাকশন হাউস চালু করেন। তিনি এই কোম্পানির মাধ্যমে তার প্রথম চলচ্চিত্র বানম (২০০৯) প্রযোজনা করেন এবং নারা রোহিতকে তেলুগু সিনেমায় পরিচয় করিয়ে দেন। ছবিটি সমালোচকদের দ্বারা প্রশংসিত হলেও বক্স অফিসে ভালো ব্যবসা করতে পারেনি। এরপর তিনি ২০১০ সালে ওম শান্তি নামক চলচ্চিত্র নির্মাণ করেন। এতে অভিনয় করেন নিখিল সিদ্ধার্থ, কাজল আগরওয়াল , বিন্দু মাধবী এবং নবদীপ ।
রাঘবেন্দ্র মুভি কর্পোরেশন, সিরি মিডিয়া আর্টস, এবং ইউনাইটেড প্রযোজক (আসওয়ানি দত্ত, আল্লু অরবিন্দ, এবং কে. রাঘবেন্দ্র রাও) শ্রী প্রিয়াঙ্কার ছবি রোজা আর্ট প্রোডাকশন
কনটোর
থাম্ব| [[ইংল্যান্ড|ইংল্যান্ডের কিংস লিন বন্দরের হ্যানসিয়াটিক গুদাম, যা দেশটিতে টিকে থাকা একমাত্র হ্যানস্যাটিক লিগ ভবন]] থাম্ব| উস্টারশুইস, [[আন্টভের্প|এন্টওয়ার্পে হ্যানসিয়াটিক লিগের সদর দপ্তর]] কনটোর ছিল হ্যানসিয়াটিক লিগের বিদেশী  বাণিজ্যস্থল। লন্ডন (স্টিলইয়ার্ড), বেলজিয়ামের ব্রুজেস, নরওয়ের বার্গেন (ব্রিগেন), এবং রাশিয়ার নোভগরড (পিটারহফ)-এ প্রধান কনটোরের পাশাপাশি কিছু বন্দরে হ্যানসিয়াটিক লিগের বণিক প্রতিনিধি এবং পণ্য মজুদের গুদাম ছিল।
ব্যুৎপত্তি
'কনটোর' (kontor) শব্দটি মধ্যযুগের মধ্য-নিম্ন জার্মান ভাষার। শব্দটির ব্যুৎপত্তি ফরাসি 'comptoir' ও ল্যাটিন 'computāre' হতে। হ্যানসিয়াটিক লিগের মাধ্যমে শব্দটি ছড়িয়ে পড়ার পর, 'কনটোর' শব্দটি অর্থ স্ক্যান্ডিনেভিয় এবং এস্তোনীয় ভাষায় 'কার্যালয়' অর্থ এখনো ব্যবহৃত হয়। ডাচ ভাষাতে 'কার্যালয়' বলতে যখন ' kantoor' ব্যবহৃত হয়। সম্ভবত ডাচ থেকে এবং রাশিয়ার প্রথম পিটারের মাধ্যমে এই শব্দটি контора (উচ্চারণঃ কানটোরা) রুশ এবং ইউক্রেনীয় ভাষায় 'কার্যালয়' বোঝানোর জন্য ব্যবহৃত হতো। বর্তমানে রুশ ভাষায় 'কার্যালয়ের' জন্য সর্বশেষ শব্দ офис(উচ্চারণঃ অফিস) ব্যবহার হচ্ছে।
প্রত্নতত্ত্ব
কনটোর ভবনগুলির মধ্যে নরওয়ের বার্গেন শহরের ব্রিগেন কনটোর সবচেয়ে প্রসিদ্ধ। ব্রিগেনের হ্যানসিয়াটিক কনটোরটির কার্যক্রম ১৭৫৪ সালে পুরোপুরি বন্ধ হয়েছিল এবং এবং নরওয়ের নাগরিকদের দ্বারা পরিচালিত "নরওয়েজিয় কনটোর" দ্বারা প্রতিস্থাপন করা হয়েছিল, তবে ব্রিগেনের ভবনগুলিতে এখনও জার্মান অভিবাসীদের একটি বিশাল উপাদানগত বৈশিষ্ট অটুট রয়েছে। বার্গেনের কনটোরটি বিশ্ব ঐতিহ্যবাহী স্থান হিসেবে ইউনেস্কোর তালিকায় রয়েছে।
ইংল্যান্ডের কিংস লিনে হানস্যাটিক গুদামটি এখনো টিকে আছে, তবে ১৯৭১ সালে গুদামটি নরফোক কাউন্টি কাউন্সিলের কার্যালয়ে রূপান্তরিত হয়েছিল।
রুহসার পেকান
রুহসার পেকান (জন্ম ১৯৫৮) হচ্ছেন একজন বৈদ্যুতিক প্রকৌশলী যিনি ২০১৮ সালে তুরস্কের বাণিজ্য মন্ত্রী নিযুক্ত হন।
ব্যক্তিগত জীবন
রুহসার পেকান ১৯৫৮ সালে তুরস্কের মানিসাতে জন্মগ্রহণ করেন। তিনি ইস্তাম্বুল কারিগরী বিশ্ববিদ্যালয়-এ বৈদ্যুতিক প্রকৌশলের উপর পড়ালেখা করেছেন। তার স্নাতক ডিগ্রি লাভের পর, তিনি একই অনুষদ থেকে মাস্টার্স ডিগ্রি অর্জন করেছেন।
তিনি বিবাহিত এবং তাদের দুই সন্তান রয়েছে।
পেশাদরি কর্মজীবন
পেকান তার পেশাগত কর্মজীবন শুরু করেন তুর্কী সিনাই কলকিনমা ব্যাংকাসি উন্নয়ন ও বিনিয়োগ ব্যাংকে যোগদানের মাধ্যমে। বেশ কয়েকটি কোম্পানির বিভিন্ন পদে কাজ করার পর তিনি নির্বাহী বোর্ডের সদস্য হন। ২০০৫ সালে, তিনি একটি প্রকৌশল কোম্পানি সহ-প্রতিষ্ঠা করেছিলেন, যেটি পানীয় জল, সেচ, পেট্রোলিয়াম এবং প্রাকৃতিক গ্যাসের পাইপলাইন সরবরাহ করে। তিনি এই কোম্পানির ব্যবস্থাপনা পরিচালক ছিলেন।
তিনি তিনবার তুরস্কের বৈদেশিক অর্থনৈতিক সম্পর্ক কর্পোরেশনের তুরস্ক-সিরিয়া ব্যবসায়িক পরিষদের চেয়ারপারসন ছিলেন। (Dış Ekonomik İlişkiler Kurumu, DEİK) তিনি তুরস্ক-জর্দান ব্যবসায় কাউন্সিলের চেয়ারপারসন হিসেবে দায়িত্ব পালন করেন, এবং একই কর্পোরেশনের তুরস্ক-ইরাক এবং তুরস্ক-লিবিয়ার ব্যবসায়িক পরিষদের নির্বাহী বোর্ডের সদস্য হিসাবে। তিনি ইউনিয়ন অফ চেম্বার্স এন্ড কমোডিটি এক্সচেঞ্জেস অফ তুর্কি (টিওবিবি) এর নারী উদ্যোক্তাদের কমিটির ডেপুটি চেয়ারপার্সন হিসাবে দায়িত্ব পালন করেন, এবং ইস্তাম্বুল চেম্বার অফ কমার্স-এ নারী উদ্যোক্তাদের কমিটির সদস্য হিসাবে (আইটিও) পাশাপাশি কিছু অন্যান্য ব্যবসা প্রতিষ্ঠানেরও।
পেকান "আইডব্লিউইসি ২০১০ পুরস্কার" এর পান, এবং তাকে "আইডব্লিউইসি-র বৈশ্বিক দূত" হিসাবে নামাঙ্কিত করা হয়।
রাজনৈতিক কর্মজীবন
৯ই জুলাই, ২০১৮-এ, নতুন নির্বাচিত তুরস্কের রাষ্ট্রপতি রেজেপ তাইয়িপ এরদোয়ান তুরস্কের রাজনৈতিক ব্যবস্থার নতুন মন্ত্রিসভা ঘোষণা করেন। রুহসার পেকান বাণিজ্য মন্ত্রী নিযুক্ত হন।
আরওয়াইবি রঙ মডেল
আরওয়াইবি (রেড-ইয়োলো-ব্লু বা লাল–হলুদ–নীল) রঙনামের সংক্ষিপ্তরূপ) বিভাজক রঙমিশ্রণে ব্যবহৃত রঙসমূহের একটি ঐতিহাসিক সেট, যা মূল রঙের সেট হিসেবেও বহুল-ব্যবহৃত। প্রাথমিকভাবে এটি শিল্প ও নকশা শেখাতে, বিশেষত চিত্রকর্মে কাজে লাগানো হয়।
আধুনিক বৈজ্ঞানিক রঙতত্ত্বের বহু পূর্বে আরওয়াইবি প্রচলিত হয়ছে। এই মডেলের লাল-হলুদ-নীলের বদলে আধুনিক তত্ত্বানুসারে বিস্তৃততম পরিসরে উচ্চ-ক্রোমাবিশিষ্ট রঙের সবচেয়ে যথাযথ সেট হলো সায়ান, ম্যাজেন্টা ও হলুদ।
ইতিহাস
আরওয়াইবি রঙত্রয়ীর প্রথম নজির পাওয়া যায় বেলজীয় গণিতবিদ ও পদার্থবিজ্ঞানী ফ্রান্সিস্কাস আগুলোনিয়াসের (১৫৬৭-১৬১৭) লেখায়, যদিও তিনি রঙগুলোকে বর্ণ চাকতিতে সাজাননি।
আইজাক নিউটন তার আলোক পরীক্ষায় বুঝতে পারেন যে, মূল রঙগুলো মিশিয়ে অন্যান্য রঙ তৈরি করা সম্ভব। তার অপটিক্স বইয়ে, এই মূল রঙগুলোর জ্যামিতিক সম্পর্ক দেখানোর জন্য তিনি একটি বর্ণ চাকতি প্রকাশ করেন। এই ছকটি পরবর্তীতে লোকেরা এটিকে কণার সাথে গুলিয়ে ফেলে। অবশ্য নিউটন সংযোজী এবং বিভাজক রঙমিশ্রণের পার্থক্যও জানতেন না।
১৭২৫ সালে জ্যাকব ক্রিস্টোফ লে ব্লন ছাপার কাজে আরওয়াইবি মডেল ব্যবহার করেন।
১৮শ শতকে, আরওয়াইবি মূল রঙসমূহ হয়ে ওঠে রঙদর্শনের তত্ত্বগুলোর ভিত্তি, যেমন মৌলিক সেন্সরি বৈশিষ্ট্যসমূহ যেগুলো সব ভৌত রঙের এবং সমভাবে কণা/রঞ্জকের ভৌত মিশ্রণের আলোক-উপলব্ধিতে বিদ্যমান। এসব তত্ত্বকে বর্ধিত করে ১৮শ শতকে রঙের মনস্তাত্ত্বিক প্রভাব নিয়ে বিভিন্নরকম পরীক্ষা, বিশেষত "পরিপূরক" বা বিপরীত রঙের মধ্যে বৈসাদৃশ্য যার সৃষ্টি করে রঙের আফটারইমেজ এবং রঙিন আলোর বিষম ছায়ায়। এসব ধারণা এবং বিভিন্নজনের ব্যক্তিগত পর্যবেক্ষণের সংক্ষিপ্তসার নিয়ে তৈরি হয় রঙতত্ত্বের দুটি প্রামাণ্য ডকুমেন্ট: থিওরি অফ কালারস (১৮১০) লেখক জার্মান কবি ও মন্ত্রী জন ভন গ্যোটে এবং দ্য ল' অফ সাইমালটেনাস কালার কনট্রাস্ট (১৮৩৯) লেখক ফরাসী শিল্পরসায়নবিদ মাইকেল-ইউজিন শেভ্রেউল।
শিল্পীরা বহুদিন ধরে তাদের প্যালেটে তিনটি আরওয়াইবি মূলের চেয়ে বেশি রঙ ব্যবহার করতেন এবং একসময় তারা লাল, হলুদ, নীল ও সবুজ চারটি রঙকে মূল রঙ হিসেবে বিবেচনা করতে শুরু করেন। লাল, হলুদ, নীল ও সবুজকে এখনো ব্যাপকভাবে চারটি মনস্তাত্ত্বিক মূল রঙ বলে ভাবা হয়, যদিও মাঝেমধ্যে লাল, হলুদ ও নীলকে তিনটি মনস্তাত্ত্বিক মূল হিসেবে তালিকাভুক্ত করা হয়, কখনোবা সাথে কালো ও সাদাকে চতুর্থ ও পঞ্চম হিসেবে।
সিএমওয়াইকে মুদ্রণে ব্যবহৃত সায়ান, ম্যাজেন্টা ও হলুদ রঙে বলা হয় যথাক্রমে "প্রসেস নীল", "প্রসেস লাল" ও "প্রসেস হলুদ"।
কোন্ডাপল্লীর খেলনা
কোন্ডাপল্লীর খেলনা হল কাঠের তৈরি একধরনের খেলনা যা কৃষ্ণা জেলার কোন্ডাপল্লীতে বানানো হয়, কোন্ডাপল্লী গ্রামটি বিজয়বাদা এর নিকটে ভারতীয় অঙ্গরাজ্য অন্ধ্র প্রদেশ এর অন্তর্গত। কোন্ডাপল্লীর যে স্থানে এই শিল্পের চর্চা চলে সেই বম্মালা কলোনী নামটিকে বাংলায় খেলনার কলোনী বলা যায় ,। এটিকে অন্ধ্রপ্রদেশ এর ভৌগোলিক স্বীকৃতি সুচক হস্তশিল্পের মর্যাদায়   'জিওগ্রাফিক্যাল ইন্ডিকেশন্‌স অফ গুডস্‌ (রেজিস্ট্রেশন এন্ড প্রটেকশন) অ্যাাক্ট', ১৯৯৯ এর অনুসারে  ঘোষণা করা হয়।   খেলনাগুলি মুলত ঘরে ঘরে কয়েক প্রকারের তৈরী হত, বিভিন্ন উৎসবের যেমন সংকৃতি এবং নবরাত্রির সময় যাকে 'বম্মালা কলুভু' ও বলা হয়।
ইতিহাস
খেলনা তৈরির এই প্রাচীন প্রথা প্রায় চারশত বছর ধরে চলে আসছে।  কারিগররা যারা এ খেলনা প্রস্ততের কাজ করেন তাদের বলা হয়  'আর্য্যক্ষত্রিয়' (অথবা 'নাকারশালু' বলে), যাদের নাম উল্ল্যেখ রয়েছে ব্রাক্ষ্মণ্দ পুরাণ এর মধ্যে। জনশ্রুতি আছে এরা রাজস্থান হতে ষোড়শ শতাব্দীতে  কোন্ডাপল্লীতে আসেন এবং তাদের মূল মুক্থারিষি বলে দাবী করেন, যিনি শিবের আশীর্বাদ প্রাপ্ত একজন সন্যাসী ছিলেন thumb|কাঠের খোদাইকৃত পুতুল দেখা যাচ্ছে । শিল্পারামাম, [[হায়দ্রাবাদ]]
খেলনার প্রস্তুতি
কোন্ডাপল্লীর খেলনা  নরম কাঠের তৈরি যা  তেল্লা পনিকি  নামে পরিচিত, নিকটবর্তী পাহাড়ে পাওয়া যায়। কাঠগুলি প্রথমে খোদাই করা হয় এবং ধারগুলি পালিশ করে মসৃণ করা হয়। এরপর এতে তৈল-রং, জল-রং অথবা উদ্ভিজ্জ রং এবং এনামেল পেইন্ট ব্যবহার করে রঙিন করে তোলা হয় খেলনার প্রকারের উপর ভিত্তি করে।   কারিগররা মূলত পুতুল তৈরি করেন প্রাচীন বিশ্বাসের ভিত্তিতে, পশু, পাখি, গরুর গাড়ি, গ্রাম্য জনপদ ইত্যাদির, এবং  সবচেয়ে উল্ল্যেখযোগ্য দশাবতার, নাঁচের মূর্তি ইত্যাদি।
সহায়তা
এ শিল্পরীতি প্রাচীন কালের শাসকদের কাছ থেকে সহায়তা পেয়ে আসছিল যা এখন নেই বললেই চলে মুনাফার অভাবে, সময় সাধ্য হবার কারণে, পশ্চিমা সভ্যতার প্রভাবে এবং তরুণরা অনাগ্রহী হবার কারণে। লেপাক্ষী এবং  ল্যাঙ্কো ইনস্টিটিউট অফ জেনারেল হিউম্যানিটারিয়ান ট্রাষ্ট  বর্তমানে এ শিল্পরীতি রক্ষার চেষ্টা চালাচ্ছে।
গুমতো রেলওয়ে স্টেশন
গুমতো রেলওয়ে স্টেশন অরুণাচল প্রদেশের পাপুম পারে জেলার একটি ছোট রেলওয়ে স্টেশন। এর কোড হল GMTO ।এটি গুমতো শহরে পরিসেবা প্রদান করে।স্টেশনটি একটি প্ল্যাটফর্ম নিয়ে গঠিত।প্ল্যাটফর্মটি ভালভাবে আচ্ছাদিত নয়। এখানে পানি ও স্যানিটেশনসহ অনেক সুবিধার অভাব রয়েছে।
২০০৮-এ বাংলাদেশ
২০০৮-এ বাংলাদেশে সংঘটিত ঘটনাবলী।
ঢাকা মহাধর্মপ্রদেশ
ঢাকা রোমান ক্যাথলিক মহাধর্মপ্রদেশ (Archidioecesis Dhakensis) বাংলাদেশের ক্যাথলিক গির্জার প্রধান লাতিন মেট্রোপলিটন ধর্মপ্রদেশ। এটি অদ্যাবধি রোমান ধর্মপ্রচার সংঘের ওপর নির্ভরশীল।
মহাধর্মপ্রদেশের মেরীয় মাতৃ গির্জা এবং আর্চবিশপের কার্যালয় হলো ঢাকা শহরে অবস্থিত সন্ত মেরির ক্যাথেড্রাল। বাংলাদেশের জ্যেষ্ঠ মেট্রোপলিটান ধর্মপ্রদেশ হওয়ায় এটি দেশের প্রধান যাজকশাসিত এলাকা। ঢাকার আর্চবিশপ হলেন কার্ডিনাল প্যাট্রিক ডি’রোজারিও। প্যাট্রিক ডি’রোজারিও পূর্বে চট্টগ্রামের বিশপ ছিলেন। তিনি পোপ পোপ ষোড়শ বেনেডিক্ট কর্তৃক ২০১০ সালের নভেম্বরে সহায়ক আর্চবিশপ পদে নিযুক্ত হন এবং ২০১১ সালের অক্টোবরে আর্চবিশপ পাউলিনাস কস্তার স্থলাভিষিক্ত হন।
যাজকীয় প্রদেশ
নিম্নোক্ত ধর্মপ্রদেশগুলো ঢাকা মহাধর্মপ্রদেশ যাজকীয় প্রদেশের অন্তর্ভুক্ত:
২০১৭ সালের ২ ফেব্রুয়ারি ঢাকা ধর্মমহাপ্রদেশ থেকে বের হয়ে চট্টগ্রাম, বরিশাল ও খুলনা যাজকীয় প্রদেশ মিলে নতুন মেট্রোপলিটান চট্টগ্রাম রোমান ক্যাথলিক ধর্মমহাপ্রদেশ গঠন করে।
ইতিহাস
পোপ একাদশ পিউস ১৮৫০ সালের ১২ ফেব্রুয়ারি পূর্ব বঙ্গীয় ধর্ম প্রচারক সম্প্রদায় গঠন করেন। এটি ১৮৮৬ সালের ১ সেপ্টেম্বর পূর্ব বঙ্গ ধর্মপ্রদেশ হিসেবে রূপান্তরিত হয়। ১৮৮৭ সালে এর যাজকীয় প্রদেশের নামানুসারে ডাক্কা ধর্মপ্রদেশ হিসেবে পুনর্নামকরণকৃত হয়। এর অংশ থেকে পৃথক হয়ে ১৯২৭ সালে চট্টগ্রাম ধর্মপ্রদেশ গঠিত হয়, যা ২০১৭ সালে ধর্মমহাপ্রদেশে উন্নীত হয়।
পোপ দ্বাদশ পিউস ১৯৫০ সালের ১৫ জুলাই ঢাকা ধর্মপ্রদেশকে মহাধর্মপ্রদেশে উন্নীত করেন। ১৯৫২ সালের ১৭ জানুয়ারি হাফলং ধর্মপ্রচার প্রদেশ গঠনের জন্য ঢাকা ধর্মপ্রদেশের আয়তন আরও কমে যায়। এর মাঝে পোপ দ্বিতীয় জন পল ১৯৭০ সালের নভেম্বর মাসে ঢাকা সফর করেন। পোপ দ্বিতীয় জন পল ১৯৮২ সালের ১৯ অক্টোবর ঢাকা ধর্মমহাপ্রদেশ নামে এর পুনর্নামকরণ করেন। ১৯৮৬ সালের নভেম্বর মাসে পোপ দ্বিতীয় জন পল পুনরায় ঢাকা সফর করেন। ঢাকা ধর্মমহাপ্রদেশের অংশবিশেষ নিয়ে ১৯৮৭ সালের ১৫ মে ময়মনসিংহ ধর্মপ্রদেশ এবং ২০১১ সালের ৮ জুলাই সিলেট ধর্মপ্রদেশ গঠিত হয়।
বিশপ
ঢাকার বিশপদের সবাই রোমান রাইটের অনুসারী এবং লাতিন ধর্ম সংঘের অন্তর্ভুক্ত।
পরিসংখ্যান
২০১৪ সালের হিসাব অনুযায়ী ঢাকা ধর্মমহাপ্রদেশের ১২,০০০ বর্গকিলোমিটারে ৬৪,৯৬০ জন ক্যাথলিক (মোট জনসংখ্যা ২,৩৫,৩৯,২৮০ জনের মধ্যে ০.৩%) বাস করেন। ঢাকা ধর্মমহাপ্রদেশের অধীনে মোট ১৮টি প্যারিশ, ১১৫ জন যাজক (৪২ জন ডায়োসিসান, ৭৩ জন ধর্মীয়) সংবলিত ১৪টি মিশন, ৬৯৫ জন ধর্মযাজক (১৩২ জন ব্রাদার, ৫৬৩ জন সিস্টার) এবং ১৭ জন সেমিনারিয়ান রয়েছে।
চুফাকফা
চুফক্‌ফা ১৪২২ সাল থেকে ১৪৩৯ সাল পর্যন্ত আহোম রাজ্য শাসন করা স্বর্গদেউ। তিনি রাজা চুজান্‌ফার পুত্র ছিলেন। চুজান্‌ফার মৃত্যুর পরে ১৪২২ সালে রাজ্যপাট পেয়ে তিনি ১৭ বছর রাজ্য শাসন করেন। তাঁর রাজত্বকালের একো উল্লেখনীয় ঘটনা বুরঞ্জীত পাতে নেই। ১৪৩৯ সালে তাঁর মৃত্যুর পরে ছেলে চুচেনফা রাজা হয়।
বাংলাদেশ–হাইতি সম্পর্ক
বাংলাদেশ–হাইতি সম্পর্ক হল বাংলাদেশ ও হাইতি রাষ্ট্রদ্বয়ের মধ্যকার দ্বিপাক্ষিক সম্পর্ক। হাইতিতে বাংলাদেশি শান্তিরক্ষীদের অবদান এ দুই দেশের মধ্যকার সম্পর্ককে ব্যাপক প্রভাবিত করেছে। সেইসাথে বাংলাদেশি এনজিও এবং অন্যান্য সংস্থাও হাইতির সামাজিক উন্নয়নের লক্ষ্যে তাদের কর্মকাণ্ড পরিচালনা করে চলেছে। সাম্প্রতিক সময়ে দুই দেশের মধ্যে খেলাসহ কিছু খাতে সাংস্কৃতিক বিনিময়ও সংঘটিত হয়েছে।
বাংলাদেশি শান্তিরক্ষীদের অবদান
হাইতির শান্তি-শৃঙ্খলা বজায় রাখতে বাংলাদেশি শান্তিরক্ষীরা সর্বদাই সক্রিয়। ২০০৪ সালে প্রথমবারের মত ইউনাইটেড ন্যাশনস স্ট্যাবিলাইজেশন মিশন ইন হাইতির অংশ হিসেবে বাংলাদেশি শান্তিরক্ষীরা হাইতিতে তাদের কর্মকাণ্ড পরিচালনা শুরু করে। ২০১০ সালে হাইতি প্রথম দেশ হিসেবে বাংলাদেশ থেকে সকল নারী পুলিশ কনটিংমেন্ট লাভ করে। ২০১২ সালে বাংলাদেশি পুলিশ ইউনিটের কর্মকর্তারা হাইতির শান্তি-শৃঙ্খলা বজায় রাখতে তাদের অবদানের জন্য জাতিসংঘ মেডেল লাভ করে।
সামাজিক উন্নয়নে সহযোগিতা
হাইতিতে কিছু বাংলাদেশ-ভিত্তিক এনজিও কাজ করে চলেছে। এর মধ্যে সবচেয় পরিচিত হল ব্র্যাক যা কিনা ক্ষুদ্রঋণ, কৃষিজ উন্নয়ন, নারী এবং কর্মসংস্থান প্রভৃতি বিষয়ে কাজ করে চলেছে।
বাংলাদেশ ভিত্তিক ইন্টারন্যাশনাল সেন্টার ফর ডায়রিয়া ডিজিজ রিসার্চ এর অভিজ্ঞদেরকে হাইতিতে পাঠাচ্ছে, সেখানে মহামারী আকারে কলেরা ছড়িয়ে যাবার কারণ ও তা হতে মুক্তির উপায় খুঁজতে।
মানবিক সাহায্য
২০১০ সালে ভূমিকম্পের পর বাংলাদেশ সরকার স্বাস্থ্য মন্ত্রণালয় থেকে একটি মেডিকেল টীমকে হাইতি পাঠায়। এ দলে মোট ২০ জন চিকিৎসক এবং ১০ জন স্বাস্থ্য প্রশিক্ষক ছিলেন।
সাংস্কৃতিক বিনিময়
হাইরিয়ান ফুটবল খেলোয়াড় সোনি নর্দে এবং প্যাস্কেল মিলিয়েন বাংলাদেশি ফুটবল ক্লাবের জন্য খেলেছে।
উলফডায়েট্রিক শ্নুর
উলফডায়েট্রিক শ্নুর (জন্ম ২২ আগস্ট ১৯২০, জার্মানির ফ্রাঙ্কফুর্ট শহরে; মৃত্যু ৯ জুন ১৯৮৯, পশ্চিম জার্মানির কিয়েল শহরে) ছিলেন একজন জার্মান লেখক। তিনি যুদ্ধোত্তর পশ্চিম জার্মানির অত্যন্ত গুরুত্বপূর্ণ একজন সাহিত্য-ব্যক্তিত্ব ছিলেন। অসংখ্য ছোট গল্প ছাড়াও তিনি উপন্যাস, গল্প, রেডিও নাটক, কবিতা, দিনলিপি এবং শিশুসাহিত্য (১৯৬০ সাল থেকে) রচনা করেছেন। বিশেষত শিশুসাহিত্যে তিনি তার আত্মজীবনকে অংশত চিত্রায়িত করেছেন বলে মনে করা হয়।
জীবন এবং কর্ম
শ্নুর বড় হয়েছিলেন ফ্রাঙ্কফুর্টে। ১৯২৮ সালে লাইব্রেরিয়ান বাবার সাথে তিনি চলে আসেন বার্লিনে। সেখানে তিনি সমাজতান্ত্রিক ভাবধারায চালিত প্রাথমিক ও মাধ‌্যমিক বিদ্যালয়ে পড়াশোনা করেন।
১৯৩৯ থেকে ১৯৪৫ সালের দিকে, তিনি অনিচ্ছাকৃত ভাবেই নাৎসি জার্মানির সশস্ত্র বাহিনী ওয়েরম্যাচটে সৈনিক হিসেবে যোগ দেন। ১৯৪৫ সালের এপ্রিলে তিনি ওয়েস্টফালিয়ায় পালিয়ে যান এবং যুদ্ধ শেষ হলে আবার বার্লিনে ফিরে আসেন। শুরুতে তিনি শহরের পুর্বপ্রান্তে থাকতেন, কিন্তু ১৯৪৬ সালে তিনি পশ্চিম বার্লিনে চলে যান। পরবর্তী কয়েকবছর তিনি ডয়েটশে রান্ডস্ক্যাউসহ বার্লিনের অন্যান্য কয়েকটি পত্রিকায় থিয়েটার এবং চলচ্চিত্র পর্যালোচক হিসেবে কাজ করেন।
১৯৫০ থেকে তার স্বাধীন লেখক জীবন শুরু হয়। তিনি ছিলেন সাহিত্য সমিতি গ্রুপ ৪৭ এর প্রতিষ্ঠাকালীন সদস্য এবং সমিতির প্রথম অধিবেশনে তার ছোটগল্প Das Begräbnis (অর্থ: শেষকৃত্য) পঠিত হয়। যুক্তরাষ্ট্রীয় জার্মানিতে তিনি আন্তর্জাতিক সাহিত্য সংস্থা পেনেরও সদস্য ছিলেন, যদিও বার্লিন দেয়াল স্থাপন বিষয়ে পেনের মৌনতার প্রতিবাদস্বরূপ তিনি সংস্থাটি ত্যাগ করেছিলেন। ১৯৫৯ সাল থেকে শ্নুর ডার্মস্ট্যাডে অবস্থিত জার্মান ভাষা ও সাহিত্য একাডেমির সদস্য হন। ১৯৬৪ সালে তিনি ভয়ংকর পলিনিউরিটিসে আক্রান্ত হন।
পুরস্কার
শ্নুর তার সাহিত্যপ্রতিভার স্বীকৃতিস্বরূপ বহু পুরস্কারে ভূষিত হয়েছেন। এর মধ্যে রয়েছে প্রাইজ ইয়াং জেনারেশন অফ দা ফন্টেন অ্যাওয়ার্ড অফ দ্য সিটি অফ বার্লিন (১৯৫৮), ইমারম্যান-প্রেইস (১৯৫৯), জর্জ ম্যাকারসন সাহিত্য পুরস্কার (১৯৬২), ফেডেরাল ক্রস অফ মেরিট পুরস্কার (১৯৮১), কোলন শহরের সাহিত্য পুরস্কার (১৯৮২), গেয়র্গ বুশনার পুরস্কার (১৯৮৩), কিল শহরের সংস্কৃতি পুরস্কার (১৯৮৯) ইত্যাদি।
হেনরি ডক্টরস্কি
তৃতীয় হেনরি ডক্টরস্কি (জন্ম ৩০ জানুয়ারী, ১৯৫৬) একজন আমেরিকান অ্যাকর্ডিয়নিস্ট, অর্গানবাদক, সুরকার এবং লেখক। কীর্তানানন্দ স্বামী ভক্তিপদের থেকে হিন্দু গৌড়ীয় বৈষ্ণবের দীক্ষা গ্রহণ করে নতুন নাম হয় "হৃষিকেশ দাস"।
তিনি কন্ডাক্টর লরিন ম্যাজেল, জন উইলিয়ামস, মারিস জ্যানসনস, জুলিয়াস রুডেল, ডেভিড ডেলার্ড ট্রেডিকি এবং হাউ শো-এর অধীনে পিটসবার্গ সিম্ফনি অর্কেস্ট্রার সাথে কনসার্ট এবং রেকর্ডিং সেশনের সময় সেলবাদক মিস্টিস্লাভ রোস্ট্রোপোভিচ, বেহালা বাদক গিল শাহাম এবং ইতজাক পার্লম্যানের সাথে অ্যাকর্ডিয়ানে পারফর্ম করেছেন।
লেখক
ডক্টরস্কি একজন হরে কৃষ্ণ ইতিহাসবিদ হিসেবে পরিচিত হয়ে উঠেছেন এবং আজ পর্যন্ত ইসকন, স্বামী ভক্তিপদ এবং নিউ বৃন্দাবন কৃষ্ণ সম্প্রদায় সম্পর্কে নয়টি বই প্রকাশ করেছেন:
হেনরিয়েট দাহান কালেভ
হেনরিয়েট দাহান কালেভ ( হিব্রুতে : הנרייט דהאן כלב; জন্ম ২৭ এপ্রিল, ১৯৪৭) রাষ্ট্রবিজ্ঞানের একজন ইজরায়েলি জ্যেষ্ঠ প্রভাষক এবং বেন গুরিয়ন বিশ্ববিদ্যালয়ের জেন্ডার স্টাডিজ প্রোগ্রামের প্রতিষ্ঠাতা। তিনি মিজরাহি নারীবাদী আন্দোলনের অন্যতম প্রতিষ্ঠাতা, এবং মিজরাহি নারীবাদের অন্যতম নেতৃস্থানীয় তাত্ত্বিক।
জীবনী
দাহান কালেভ মরোক্কোতে জন্মগ্রহণ করেন এবং ১৯৪৯ সালে ছোট অবস্থায় তার বাবা-মায়ের সাথে ইজরায়েলে অভিবাসিত হন। তাদের অভিবাসনের পর তাদের "শা'আর আলিয়া" অভিবাসী শিবিরে রাখা হয়। সেখান থেকে তারা পারদেস হান্না, তিবেরিয়াস এবং হলনে চলে যায় এবং যখন তার বয়স দশ বছর তখন তারা জেরুজালেমে চলে যায়।
তিনি রাষ্ট্রবিজ্ঞান বিভাগের হিব্রু বিশ্ববিদ্যালয়ে স্নাতক, স্নাতকোত্তর এবং ডক্টরাল ডিগ্রি সম্পন্ন করেন। তার মাস্টারের থিসিস ছিল "রাজনীতিতে বুদ্ধিজীবী" বিষয়ে। তিনি ১৯৯২ সালে পিএইচডি ডিগ্রি লাভ করেন। তার প্রবন্ধের শিরোনাম ছিল "স্ব-সংগঠিত ব্যবস্থা: ওয়াদি সালিব এবং ব্ল্যাক প্যান্থার্স - ইজরায়েলি সমাজের জন্য প্রভাব।" ওয়াদি সালিবের ঘটনা এবং ওয়াদি সালিব এবং ব্ল্যাক প্যান্থার্স বিক্ষোভের মধ্যে সংযোগ নিয়ে এটিই প্রথম গবেষণা ছিল। গবেষণাটি মিজরহিমের প্রতি রাষ্ট্রীয় প্রতিষ্ঠানগুলির বৈষম্যের প্রক্রিয়ানিয়ে কাজ করেছিল। এর প্রধান উপসংহারে ইজরায়েল রাষ্ট্রের গণতান্ত্রিক কাজ হিসাবে প্রতিবাদকে সামঞ্জস্য করার মহান মিস করা সুযোগ অন্তর্ভুক্ত ছিল। গবেষণার কিছু অংশ ইজরায়েল ডেমোক্রেসি ইনস্টিটিউট, ইয়াদ বেন জভি ইনস্টিটিউট এবং ভ্যান লিয়ার ইনস্টিটিউট প্রকাশনাদ্বারা নিবন্ধ হিসাবে প্রকাশিত হয়েছিল। তার নিবন্ধ "মিজরাহি নারীবাদ - পূর্ব ও পশ্চিমের মধ্যে" ইসরায়েলে মিজরাহি নারীবাদীদের বৃদ্ধির সাথে সম্পর্কিত। দাহান কালেভের লেখা আরেকটি নিবন্ধ হল "আপনি খুব সুন্দর, আপনাকে মরোক্কোর মতো দেখতে নয়", যা বেশ কয়েকটি ভাষায় অনুবাদ করা হয়েছিল, এবং ইজরায়েল এবং বিদেশে উত্তর ঔপনিবেশিক প্রোগ্রামে শেখানো হয়।
গোবর রাজা
গোবর (রাজত্ব ১৬৭৫-১৬৭৫) প্রায় তিন সপ্তাহের জন্য আহোম রাজ্যর রাজা ছিলেন। আহোম রাজবংশে তুংখুঙীয়া ফৈদের তিনি প্রথম রাজা ছিলেন। তাঁর পুত্র পরে গদাধর সিংহ নামে স্বর্গদেউ হয়েছিলেন। আহোম রাজধানী গড়গাঁওয়ের একজন শক্তিশালী প্রধান ডেবেরা বরবরুবা তাঁকে সিংহাসনে অধিষ্ঠিত করিয়েছিলেন। গোবর ডেবেরার করা অন্তিম রাজা ছিলেন। এরপর আতন বুঢ়গোহাঁইর নেতৃত্বে শরাইঘাটীয়া আহোম প্রধানরা তাঁদের ক্ষমতাচ্যুত করে মৃত্যুদণ্ড দেন।
আমার স্বপ্ন তুমি
আমার স্বপ্ন তুমি হচ্ছে ২০০৫ সালে মুক্তিপ্রাপ্ত একটি বাংলাদেশী কৌতুকধর্মী সামাজিক নাট্য চলচ্চিত্র। চলচ্চিত্রটি পরিচালনা করেছেন হাসিবুল ইসলাম মিজান, পাশাপাশি গল্প ও চিত্রনাট্যও করেছেন তিনি এবং এসএনএন পিকচারের ব্যানারে প্রযোজনা করেছেন মাহমুদ হক শামীম।  চলচ্চিত্রটিতে প্রধান চরিত্রে অভিনয় করেছেন শাকিব খান, ফেরদৌস ও শাবনুর এবং সহ-তারকা হিসেবে অভিনয় করেছেন এটিএম শামসুজ্জামান, আবুল হায়াত, শর্মিলী আহমেদ সহ আরও অনেকে। এটি ২০০৫ সালের সর্বাধিক ব্যবসাসফল চলচ্চিত্রের মধ্যে অন্যতম।
মিটার (দ্ব্যর্থতা নিরসন)
মিটার দৈর্ঘ্যের পরিমাপের একক।
মিটার বলতে উল্লেখ করতে পারে:
পাকিস্তানের চলচ্চিত্র
পাকিস্তানের চলচ্চিত্র শিল্প পাকিস্তান রাষ্ট্রটির জন্মের পর (১৯৪৭ সালের পর) ই তৈরি হয়। করাচি, লাহোর এবং পেশোয়ারে চলচ্চিত্র নির্মাণ করা হয়, তবে এর মধ্যে লাহোরের চলচ্চিত্র শিল্প বেশি ভালো। ১৯৪৭ সাল থেকে ১৯৭১ সাল পর্যন্ত ঢালিউড চলচ্চিত্র (বর্তমানে বাংলাদেশের চলচ্চিত্র) বিকশিত লাভ করেছিলো খুব ভালো ভাবে।
পাকিস্তানের স্বাধীনতার আগে ব্রিটিশ আমলে 'হুস্ন কা ডাকু' নামের একটি চলচ্চিত্র (নির্বাক) লাহোরে নির্মিত হয়েছিলো। লাহোরের চলচ্চিত্র শিল্প ললিউড নামে পরিচিত।
দেশটিতে উর্দু, পাঞ্জাবি, পশতুন এবং সিন্ধি ভাষার চলচ্চিত্র নির্মিত হয়।
ইউসুফ ইসহাক মসজিদ
ইউসুফ ইসহাক মসজিদ (মালয়: মাসজিদ ইউসফ ইশাক) সিঙ্গাপুর উডল্যান্ডসের একটি মসজিদ।২০১৩ সালের জাতীয় দিবস সমাবেশের সময় প্রধানমন্ত্রী মিঃ লি সিয়েন লুং নিকট হতে নির্মানের ঘোষণা করা হয়েছিল। নতুন মসজিদটি সিঙ্গাপুরের ৭৩৭৭৪০ এর ১০ ওডল্যান্ডল্যান্ড ড্রাইভে অবস্থিত। মসজিদটির নামকরণ করা হয়েছে সিঙ্গাপুরের প্রথম রাষ্ট্রপতি ইউসুফ ইসহাক এর নামে।
প্রাক্তন রাষ্ট্রপতির স্ত্রী নূর আইশা কর্তৃক ১৪ এপ্রিল ২০১৭ তারিখে মসজিদটি আনুষ্ঠানিকভাবে জনসাধারণের জন্য উন্মুক্ত হয়েছিল, প্রধানমন্ত্রী লি হিসিয়েন লুং এবং মুসলিম বিষয়ক মন্ত্রী ইয়াকুব ইব্রাহিম অনুষ্ঠানে উপস্থিত ছিলেন।
স্থাপত্য
১৮ মিলিয়ন ডলারের বেশি ব্যয় করে মসজিদ ইউসুফ ইসহাক মসজিদ বিল্ডিং নির্মিত হয়েছে মেনদাকি তহবিল কর্মসূচির আওতায় নির্মিত ২৬ তম মসজিদ। মসজিদের। নকশা এবং স্থাপত্যটি রাষ্ট্রপতি ইসহাকের সরকারী এবং বেসরকারী আবাস থেকে অনুপ্রাণিত হয়েছিল।
প্রার্থনার স্থানটি প্রবীণদের চাহিদা পূরণের জন্য ৪৫০০ জন ব্যক্তিকে স্থান দিতে সক্ষম। অন্যান্য সুবিধাগুলির মধ্যে রয়েছে একটি বহুমুখী হল, একটি কনফারেন্স রুম, একটি বড় আকারের অডিটোরিয়াম, শিক্ষাদানের উদ্দেশ্যে সেমিনার কক্ষ এবং একটি ছাদ।
গোকর্ণ, ব্রাহ্মণবাড়িয়া
গোকর্ণ বাংলাদেশের হরল নদীর তীরে অবস্থিত। এই গ্রামটি ঐতিহাসিকভাবে একটি প্রত্যন্ত এলাকা হিসেবে বিবেচিত ছিল। সড়ক ভ্রমণ যুগের আগে এখানকার বাসিন্দারা নৌকার উপর নির্ভর করত। ১৮৬২ সালে এই গ্রামে জন্মগ্রহণকারী নবাব সৈয়দ শামসুল হুদা কেসিআইই সহ অনেক উচ্চ সম্মানিত ব্যক্তি গোকর্ণে জন্মগ্রহণ করেছিলেন। তিনি ১৯২১ সালে ইম্পেরিয়াল লেজিসলেটিভ কাউন্সিলের প্রথম মুসলিম প্রেসিডেন্ট হন। অতীতে মানুষ নদীপথে গোকর্ণ থেকে ঢাকা ও কলকাতায় যাতায়াত করত।
বিশ্ব ক্রিকেট লিগ
আইসিসি বিশ্ব ক্রিকেট লিগ একগুচ্ছ আন্তর্জাতিক পর্যায়ের একদিনের ক্রিকেট প্রতিযোগিতাবিশেষ। টেস্ট মর্যাদা বহির্ভূত জাতীয় ক্রিকেট দলসমূহ এ প্রতিযোগিতায় অংশগ্রহণ করে থাকে। আন্তর্জাতিক ক্রিকেট কাউন্সিল এ প্রতিযোগিতাটি পরিচালনা করে। লিগ পদ্ধতিতে অনুষ্ঠিত এ প্রতিযোগিতায় আইসিসি’র সকল সহযোগী ও অনুমোদিত সদস্য প্রতিদ্বন্দ্বিতা করে। এর মাধ্যমে দলগুলোর বিভাগভিত্তিক পর্যায়ে উত্তোরণ ও অবনমন ঘটে। দু’টি প্রধান উদ্দেশ্যকে ঘিরে লিগ পদ্ধতি প্রয়োগ করা হয়েছে। আইসিসি’র সকল সহযোগী ও অনুমোদিত সদস্য দলের বিশ্বকাপে খেলার যোগ্যতা অর্জন। আন্তর্জাতিক পর্যায়ের একদিনের খেলাগুলোয় সমমানের দলের সাথে অংশগ্রহণের সুযোগ ঘটানো।
২০০৯-১৩ মৌসুমের আইসিসি বিশ্ব ক্রিকেট লিগের দ্বিতীয় পর্যায়ের প্রতিযোগিতাটি ২০০৯ সালে অতিরিক্ত আরও তিনটি বিভাগ নিয়ে কার্যক্রম শুরু করে।
র‌্যাঙ্কিং
আইসিসি কর্তৃক প্রকাশিক সহযোগী সদস্যদলের গ্লোবাল র‍্যাংকিং নিচের ছকে দেখানো হল। যে সকল দলের একদিনের আন্তর্জাতিক মর্যাদা বিদ্যমান তাদেরকে মূল আইসিসি ওডিআই চ্যাম্পিয়নশীপ র‍্যাংকিং ছকে অর্ন্তভূক্ত করা হয়েছে। অন্যান্য দলগুলোর সহযোগী সদস্য দেশের সাথে বাছাইপ্রতিযোগিতার সর্বশেষ খেলা নামিবিয়ায় অনুষ্ঠিত বিশ্ব ক্রিকেট লিগ দ্বিতীয় বিভাগের পর অবস্থান অনুযায়ী নতুন করে ওডিআই মর্যাদাপ্রাপ্ত দল সহ তাদের র‍্যাংকিং করা হয়েছে। ২০১৮ বিশ্ব ক্রিকেট লিগ ৩ এর দলগুলোর র‍্যাংকিং নিম্নরূপ:
আঞ্চলিক র‌্যাঙ্কিং
যে সকল দল বিশ্ব ক্রিকেট লিগে অংশ গ্রহণ করেনি অথবা বিশ্ব ক্রিকেট লিগ থেকে আঞ্চলিক লিগে অবনমন হয়েছে তাদের র‍্যাংক উক্ত বিভাগে তাদের সর্বশেষ অবস্থান অনুযায়ী উল্লেখ করা হল:
** আইসিসির সদস্য নয়, কিন্তু এশিয়ান ক্রিকেট কাউন্সিল (এসিসির) সদস্য।
আলহাজ্ব আবদুল হক চৌধুরী ডিগ্রী কলেজ
আলহাজ্ব আবদুল হক চৌধুরী ডিগ্রি কলেজ ফেনী জেলার ছাগলনাইয়া উপজেলায় অবস্থিত একটি বিশ্ববিদ্যালয় কলেজ।
নামকরণ
আলহাজ্ব আব্দুল হক চৌধুরী ডিগ্রি কলেজ স্থানীয় সমাজ সেবক জনাব এনামুল হক চৌধুরী তার পিতার নামে এটি প্রতিষ্ঠা করেন। প্রতিষ্ঠাকালে এটি শুধু উচ্চ মাধ্যমিক শিক্ষা কার্যক্রম ছিল। পরবর্তিতে স্নাতক (পাস), স্নাতক (সম্মান) এবং স্নাতকোত্তর কার্যক্রম শুরু হয়।
উচ্চ মাধ্যমিকের বিভাগ সমূহ
বিজ্ঞান,
মানবিক,
স্নাতক (সম্মান) এর বিষয় সমূহ
বাংলা,
ইংরেজি,
ইসলামের ইতিহাস,
রাষ্ট্র বিজ্ঞান
অর্থনীতি,
ব্যবস্থাপনা,
হিসাববিজ্ঞান।
স্নাতক(পাস) এর বিষয় সমূহ
বি.এ,
বি.বি.এস
বি.এস.এস
স্নাতকোত্তরের বিষয় সমূহ
রাষ্ট্রবিজ্ঞান,
হিসাববিজ্ঞান।
সহশিক্ষা কার্যক্রম
কলেজে দুটি স্কাউট ইউনিট  ও একটি বিএনসিসি   শাখা রয়েছে। এছাড়াও রেডক্রসের কার্যক্রমও হয়ে থাকে।
অবকাঠামো
অত্র প্রতিষ্ঠানের দুটি চারতলা বিশিষ্ট বৃহৎ ভবন,একটি তিনতলা বিশিষ্ট ভবন ও একটি একতলা বিএনসিসি, স্কাউট, সাংস্কৃতিক ও ক্রীড়া সংঘ ভবন রয়েছে। কলেজের একটি দৃষ্টিনন্দন শহীদ মিনার ও নান্দনিক ফটক রয়েছে।
ছাত্রাবাস
অত্র কলেজের(এমদাদুল হক চৌধুরী ছাত্রাবাস) নিজস্ব একটি আধুনিকায়িত বহুতল ভবন ছাত্রাবাস (ছাত্র-ছাত্রী উভয়ের জন্য)  রয়েছে। কলেজ থেকে এটির দূরত্ব ০.৫ কি.মি.।
লাইব্রেরী
অত্র কলেজে বিভাগ অন্তর আধুনিকায়িত লাইব্রেরি রয়েছে‌।
খেলার মাঠ
অত্র কলেজের প্রায় ৩০০ বর্গ মিটারের একটি বিশাল মাঠ রয়েছে‌। এটিতে বাৎসরিক ক্রীড়া, বিভিন্ন বড় বড় সভা, কনসার্ট,মেলা ও ওয়াজ-মাহফিল অনুষ্ঠিত হয়‌।
তথ্যসূত্র এবং উৎস
https://m.facebook.com/Al-Haz-Abdul-Hoque-Chowdhury-University-College-BNCC-Platoon-110694277138307/posts/ Al-Haj Abdul Hoque Chowdhury Government College https://m.facebook.com/pages/category/Video-Creator/aahcdc/
ওয়াকার আহমেদ (ক্রিকেটার,জন্ম ১৯৮০)
ওয়াকার আহমেদ (জন্ম ১ এপ্রিল ১৯৮০) হলেন একজন পাকিস্তানি প্রথম-শ্রেণীর ক্রিকেটার যিনি পেশোয়ার ক্রিকেট দলের হয়ে খেলেছেন।
সংযুক্ত আরব আমিরাত-সিরিয়া সম্পর্ক
সংযুক্ত আরব আমিরাত-সিরিয়া সম্পর্ক, সংযুক্ত আরব আমিরাত এবং সিরিয়ার মাঝে বিদ্যমান দ্বিপাক্ষিক সম্পর্ককে নির্দেশ করে। উভয় দেশই মুসলিমপ্রধান দেশ। তাই উভয় দেশই বিভিন্ন বাধা সত্ত্বেও ইসলামিক বিভিন্ন প্রকল্প বাস্তবায়নের মাধ্যমে ইসলামের প্রসার ঘটাতে আগ্রহী। এছাড়াও, উভয় দেশের রাষ্ট্রধর্মই ইসলাম। ধর্মের মিলের কারণেই অধিকাংশ ক্ষেত্রেই, উভয় দেশের চিন্তাধারায় মিল পাওয়া যায়। আবার সংযুক্ত আরব আমিরাত এবং সিরিয়া উভয় দেশই মধ্যপ্রাচ্যে অবস্থিত এবং আরব লীগ এর সদস্য। তাই বিভিন্ন কাজের ক্ষেত্রে এই দুই দেশের মধ্যে সমন্বয় পাওয়া যায়। এছাড়াও উভয় দেশই মধ্যপ্রাচ্যের হওয়ায় সাংস্কৃতিক বিভিন্ন বিষয়ে এই দুই দেশের মধ্যে অনেক মিল পাওয়া যায় এবং এই দেশ দুটির মাঝে সাংস্কৃতিকভাবে ঘনিষ্ঠ সম্পর্ক রয়েছে। সিরিয়ার বহু নাগরিক বর্তমানে অভিবাসী হিসেবে সংযুক্ত আরব আমিরাতে বসবাস করেন।
সিরিয়ার রাজধানী দামেস্কতে সংযুক্ত আরব আমিরাতের একটি স্থায়ী দূতাবাস রয়েছে। অপরদিকে সংযুক্ত আরব আমিরাতের রাজধানী দুবাইতে, সিরিয়ার একটি কনস্যুলেট জেনারেল রয়েছে।
২০১১ সালে সিরিয়ায় গৃহযুদ্ধ শুরু হয়।। এ সত্ত্বেও ২০১৩ সালের ২৫ সেপ্টেম্বর, সংযুক্ত আরব আমিরাতের পররাষ্ট্রমন্ত্রী, আব্দুল্লাহ বিন জায়েদ আল নাহিয়ান বলেন সংযুক্ত আরব আমিরাত সিরিয়ার পাশে থাকবে এবং সিরিয়ায় স্থিতিশীলতা আনয়নের জন্য দেশটিকে সহায়তা দিয়ে যাবে। কিন্তু, সংযুক্ত আরব আমিরাত, বাশার আল-আসাদ সরকারকে সমর্থন দেয় না এবং এ ব্যাপারে দেশটির মত হল, বাশার আল-আসাদ সরকারে থাকলে কখনই সিরিয়া সমস্যার শান্তিপূর্ণ সমাধান হবে না। দেশটির এও মত যে, শেষ পর্যন্ত বাশার আল-আসাদ ক্ষমতা হারাবেন। সিরিয়ার এই অবস্থানকে সৌদি আরব বা কাতার এর তুলনায় কম আগ্রাসী বলে মনে করা হয়। বরং মনে করা হয় যে দেশটি সিরিয়াকে সাহায্য করলেও আসাদ সরকারের বিরোধী চিন্তাধারা পোষণ করে। যদিও সংযুক্ত আরব আমিরাত, সিরিয়ার বিরোধী জোটকে সমর্থন দেয়, তবে সিরিয়ার আসাদ সরকারের সাথে দেশটির যোগাযোগ থাকার অভিযোগ পাওয়া গিয়েছে।
সংযুক্ত আরব আমিরাত, ২০১৪ সালে মার্কিন যুক্তরাষ্ট্রের নেতৃত্বাধীন জোটের সিরিয়া অভিযানে অংশগ্রহণ করে। এর পাশাপাশি দেশটি ২০১৫ সালে রাশিয়ার সামরিক বাহিনীর সিরিয়া অভিযানের প্রতিও নিজেদের সমর্থন ব্যক্ত করে। এছাড়াও সংযুক্ত আরব আমিরাত, ২০১৪ সালে সিরিয়ার বিদ্রোহী গ্রুপ সাউদার্ন ফন্টকেও আর্থিক সহায়তা প্রদান করে।
উয়েফা গুণাঙ্ক
ইউরোপীয় ফুটবলের ক্ষেত্রে, উয়েফা গুণাঙ্ক হলো এক ধরনের পরিসংখ্যান, যেটি ক্লাব এবং আন্তর্জাতিক প্রতিযোগিতায় র‍্যাঙ্কিংয়ের জন্য ব্যবহৃত হয়। ১৯৭৯ সালে প্রবর্তনের পর, এই গুণাঙ্ক ইউরোপীয় ফুটবল পরিচালনাকারী সংস্থা উয়েফা দ্বারা গণনা করা হয়।
পুরুষদের প্রতিযোগিতার জন্য (এই প্রবন্ধে আলোচনা করা হয়েছে), তিনটি ভিন্ন ধরনের গুণাঙ্ক গণনা করা হয়:
এই নিবন্ধে আলোচনা না করা হলেও, উয়েফা উইমেনস ইউরো ও উয়েফা উইমেনস চ্যাম্পিয়নস লীগের মতো নারী প্রতিযোগিতা এবং উয়েফা ইউরো অনূর্ধ্ব-২১ প্রতিযোগিতার মতো যুব প্রতিযোগিতার জন্য গুণাঙ্ক গণনা করা হয়।
সানসি মাহমুদ
হাজী মোহাম্মদ সানসি মাহমুদ (৮ অক্টোবর, ১৯০৯ - ৮ অক্টোবর ১৯৯৫) সিঙ্গাপুরের প্রথম মুফতি ছিলেন।
ব্যক্তিজীবন
সানসি এমন একজন আল্লামা ছিলেন, যিনি তার সময়ে মালে, আরবি এবং ইংরেজি ভাষায় ভাল দক্ষ ছিলেন। ১৯২২ থেকে ১৯৩১ সাল পর্যন্ত তিনি ভিক্টোরিয়া ব্রিগেড স্কুলে পড়ান এবং তারপর র্যাফেলস ইনস্টিটিউশনে যোগদান করেন। ১৯২৯ সালে সিনিয়র কেমব্রিজ পরীক্ষায় ভালো ফলাফলের কারণে তিনি দুইটি শ্রেণিতে পড়তে সক্ষম হন। সানসি তার পিতামহর কাছে ১৯২১ থেকে ১৯৩১ সাল পর্যন্ত ইন্দোনেশিয়ার সাফাত, সুমাত্রায় ইন্দোনেশিয়ায় ইসলাম ও আরবি অধ্যয়ন করার জন্য যান, যিনি ইন্দেরার গিরির মুফতি ছিলেন। তিনি মিশরের আল-আজহার বিশ্ববিদ্যালয়ের কায়রোতে মর্যাদাপূর্ণ আল-আলেমাহকে প্রাপ্ত প্রথম সিঙ্গাপুরি ছিলেন। ১৯৬৮ সালে সানসি সিঙ্গাপুরের প্রথম মুফতি এবং সিরায়ের কোর্টের সভাপতি নিযুক্ত হন। ১৯৭২ সালে তিনি মুফতির পদ থেকে অবসরে যান। তিনি অনেক বই লিখেছেন, যেমন "কামাস ইস্তিল্লা ইসলামিয়া সানসি", "তামন মু'মিনিন" এবং "মেনেনজেনাল ইসলাম এবং হুবুন্নানামী ডেঙ্গান সেনস অ্যান্ড টেকনোলজি"।
মৃত্যু
৮ অক্টোবর ১৯৯৫, রবিবার ৮৪ বছর বয়সে তিনি ছয় পুত্র ও দুই কন্যা রেখে চিরদিনের মতো না ফেরার দেশে চলে যান।
ফিতেপলাশ
ফিতেপলাশ (বৈজ্ঞানিক নাম: Loxura atymnusa(Cramer)) এক প্রজাতির ছোট আকারের প্রজাপতি যার শরীর এবং ডানা উজ্জ্বল সোনালী কমলা বর্ণের এবং ডানার শীর্ষে কালো সীমারেখা দেখা যায়। এরা লাইসিনিডি পরিবার এবং থেকেলিনি উপগোত্রের সদস্য। এদের এক জোড়া লেজ দেখা যায়।
আকার
ফিতেপলাশ এর প্রসারিত অবস্থায় ডানার আকার ৩৬-৪০মিলিমিটার দৈর্ঘ্যের হয়।
উপপ্রজাতি
ভারতে প্রাপ্ত ফিতেপলাশ এর উপপ্রজাতিসমূহ হল-
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পিছনের ডানায় টর্নাস অংশ বিস্তৃত হয়ে লম্বা একটি লেজ এর আকার ধারণ করেছে। যার অগ্রভাগ সাদা। ডানার নিম্নতল সর্বাংশেই সমান কমলা হলুদের সংমিশ্রণ। সাব-বেসাল অঞ্চলে কয়েকটি কমবেশী স্পষ্ট কালো ছড়ানো ছোপ বিদ্যমান। পোস্ট-ডিসকাল অংশে বাইরের দিকে বাঁকানো ও ছোট ছোট ছোপ দ্বারা গঠিত একটি অস্পষ্ট বন্ধনী চোখে পড়ে উভয় ডানায় । পুরুষ এবং স্ত্রী উভয়েরই ডানার উপরিভাগ কমলা, চওড়া কালো প্রান্তরেখাযুক্ত। অ্যপেক্স অংশটি কালো। সামনের ডানার উপরিভাগে প্রান্তিক কালো কালো রেখাটি সরু এবং অনেকক্ষেত্রে অনুপস্থিত। স্ত্রী নমুনাতে পিছনের ডানার উপরিতল অপেক্ষাকৃত কালচে।
আচরণ
এরা সাধারণত দূর্বল,মন্থন এবং ঢেউ খেলানো উড়ান দেয়। ফুলের মধু খেতে সচরাচর দেখা যায় না। কম উচ্চতার স্যাঁতস্যাঁতে জঙ্গল বিশেষতঃ বাঁশ ঝোপে,ঝর্নার ধারে এদের দেখা মেলে। ফাঁকা জায়গায় এদের পাওয়া দূর্লভ।পুরুষ দের ভিজে মাটিতে বসে জলপান করতে দেখা যায়। ফিতেপলাশদের রৌদ্র পোহানোর প্রতি আসক্তি আছে।
মধু সংগ্রহকারী উদ্ভিদ
ফিতেপলাশ দের Dioscorea pentaphylla, Smilax Spp. ইত্যাদি উদ্ভিদের ফুলের মধু পান করতে দেখা যায়।
শূককীট
ফিতেপলাশ এর শুককীট গুলি চ্যাপ্টা ধরনের এবং ফ্যাকাশে সবুজ বর্ণের হয়। দেহখন্ডের ওপর দিকে লালচে খয়েরি অথবা গোলাপী রঙ ঘেষা দাগ দেখা যায়।
আহার্য উদ্ভিদ
এই শূককীট কাঁটা আলু (Dioscorea pentaphylla), Smilax zeylanica গাছের পাতার রসালো অংশ আহার করে।
লাল-সবুজ-বাদামী মৈত্রী
ফ্রান্সে লাল-সবুজ-বাদামী মৈত্রী পদটির জন্ম হয়, আর এর দ্বারা বামপন্থী (লাল), পরিবেশমনস্ক কৃষিবাদী (সবুজ), এবং ইসলামবাদীদের (বাদামী) এর কথিত মৈত্রীকে বোঝানো হয়।  আবার এই পদটির দ্বারা শিল্প সমিতি কেন্দ্রিক বামপন্থী (লাল), পরিবেশমনস্ক কৃষিবাদী (সবুজ), এবং জাতীয়তাবাদীদেরকে (বাদামী) বোঝানো হয়। অনেক সময়ই এই পদটিকে ইহুদি-বিদ্বেষী, বিশ্বায়ন বিরোধী, যুক্তরাষ্ট্র বিরোধী বা পাশ্চাত্য বিরোধী মতাদর্শকে বোঝাতে বৃহৎ অর্থে ব্যবহার করা হয় যা বিভিন্ন দল এবং আন্দোলনের মতাদর্শ হয়ে থাকে।
২০০৭-এ বাংলাদেশ
২০০৭-এ বাংলাদেশে সংঘটিত ঘটনাবলী।albhi
লাল-সবুজ-বাদামী মৈত্রী
ইতিহাস
দেল ভালে এর এই ইসলামবাদী মতাদর্শগত প্রবণতা নিয়ে লেখার ভিত্তি ছিল (অন্তত আংশিক হলেও) তার পূর্বের লেখাগুলো যেখানে তিনি রোনাল্ড রেগানের রাষ্ট্রপতিত্বের সময় সোভিয়েত-আফগান যুদ্ধে আফগানি মুজাহিদিনদেরকে অস্ত্র দিয়ে সাহায্য করে সশস্ত্র ইসলামবাদ তৈরি করতে সাহায্য করার জন্য যুক্তরাষ্ট্র এবং পশ্চিম ইউরোপকে দোষারোপ করেছিলেন, যা পরবর্তিতে পাশ্চাত্যের শত্রু তৈরি করতে সাহায্য করেছিল। ২০১০ সালে, দেল ভালে ইতালিতে একটি রচনা প্রকাশ করেন যার শিরোনাম ছিল "Rossi, Neri, Verdi: a convergenza degli Estremi opposti" (লাল, কালো, সবুজ: চরম বিপরীতদের সভা)।
লাল-সবুজ-বাদামী তত্ত্বের (এবং এর বিভিন্ন বিন্যাসের) পরবর্তী জনপ্রিয়তা তৈরি হয় ২০০৩ সালের ২৫ জানুয়ারিতে ফরাসী ইহুদি সংগঠন CRIF এর ভোজনসভায়  CRIF এর সভাপতি রজার কুকিয়েরম্যান এর একটি ভাষণ থেকে, এবং Le Monde নামক দৈনিকের ২০০৩ সালের ২৭/২৮ জানুয়ারির সংবাদপত্রের বিস্তৃত পরিসরে প্রচারণার মধ্য দিয়ে। কুকিয়েরম্যান "জাতিগত ক্রমোচ্চ শ্রেণীবিভাগের প্রতি স্মৃতিকাতর চরম দক্ষিণপন্থী" (বাদামী বর্ণ দ্বারা চিহ্নিত), "বিশ্বায়ন বিরোধী, পুঁজিবাদ বিরোধী, যুক্তরাষ্ট্র বিরোধী এবং জায়ন-বিরোধী চরম বামপন্থী" (লাল বর্ণ দ্বারা চিহ্নিত), এবং জোসে বোভে এর অনুসারীদের (সবুজ বর্ণ দ্বারা চিহ্নিত) ইহুদি-বিদ্বেষী ধারাকে বর্ণনা করতে ফরাসী পদ "alliance brun-vert-rouge" ব্যবহার করেছিলেন।
যুক্তরাজ্যে ২০০৩ সালে, রাজনীতিবিদ জর্জ গ্যালোয়ে ঘোষণা করেন যে, তিনি "লাল, সবুজ, যুদ্ধ-বিরোধী এবং মুসলিম এবং অন্যান্য সামাজিক দলগুলো যারা যুদ্ধের কারণে চরমপন্থী রূপ লাভ করেছে তাদেরকে একতাবদ্ধ করতে চান"। এর কিছুকাল পর সাইমা ইয়াকুব এবং জর্জ মনবায়ট এর নেতৃত্বে সোশ্যালিস্ট ওয়ার্কারস পার্টি এবং মুসলিম এসোসিয়েশন অফ ব্রিটেইন রেসপেক্ট পার্টিতে মৈত্রীতে আবদ্ধ হয়, যার অধীনে গ্যালোয়ে দপ্তর পরিচালনা করতেন। প্রাথমিক পর্যায়ে রেসপেক্ট পার্টি গ্রীন পার্টি অফ ইংল্যান্ড এন্ড ওয়েলস এর সাথে একটি ইলেক্টোরাল চুক্তি করার চেষ্টা করেছিলেন, কিন্তু গ্রীন পার্টি রেসপেক্ট পার্টি এর সাথে মৈত্রীবদ্ধ হবার প্রস্তাব প্রত্যাখ্যান করেন। গ্রীন পার্টি থেকে বলা হয়, উন্মুক্ততা এবং গণতন্ত্র সম্পর্কে গ্রীন পার্টির মূল্যবোধের সাথে রেসপেক্ট পার্টির মূল্যবোধ মেলে না,  এবং অন্যান্য বিষয়গুলোতে রেসপেক্ট পার্টির রাজনৈতিক ভিত বিকশিত নয়।
যুক্তরাষ্ট্রে, বিকল্প বিশ্বায়ন আন্দোলনের সময় বিশ্ব বাণিজ্য সংস্থার বিরুদ্ধে ভিন্ন ভিন্ন দল নিয়ে এরকমই আরেকটি মৈত্রী গঠন করে। এই আন্দোলনে সাধারণ উদ্দেশ্যে ট্রেড ইউনিয়ন, নব্য লুডিট পরিবেশবাদী, এবং প্যাট বুকাননের মত পুরা-রক্ষণশীল জাতীয়তাবাদী একত্রিত হয়। বামপন্থী লেনোরা ফুলানির প্যাট বুকাননকে সমর্থন করতে দেখে অনেকেই অবাক হয়ে গিয়েছিল, এবং এটাকে লাল-সবুক-বাদামী মৈত্রীর একটি উদাহরণ হিসেবে ধরা যায়।
আরও দেখুন
• যুক্তরাষ্ট্র বিরোধিতা
• ইসলাম ও ইহুদি-বিদ্বেষ
• আরব বিশ্বে ইহুদি-বিদ্বেষ
• ইউস্টন ইশতেহার
• ইসলামো-লেফটিজম
• ইসলামীকরণ
• আন্দোলনের আন্দোলন
• জাতীয়-নৈরাজ্যবাদ
• নব্য ইহুদিবিদ্বেষ
• রাজনৈতিক বর্ণ
• ১১ সেপ্টেম্বর পরবর্তী যুদ্ধ-বিরোধী আন্দোলন
• রিগ্রসিভ লেফট
• লাল-সবুজ মৈত্রী
• RESIST (ইলেক্টোরাল তালিকা)
ন্যাথানিয়েল হথর্ন
ন্যাথানিয়েল হথর্ন একজন আমেরিকান উপন্যাসিক, ডার্ক রোম্যান্টিক এবং ছোটগল্প লেখক।
দন্দিয়া বিদ্রোহ
দন্দিয়া বিদ্রোহ (ইংরাজী ভাষা:Dandiya Rebellion) ১৮শ শতকের শেষদিকে আহোম রাজ্যের বরফুকন দেখাশুনা করা অঞ্চল কামরূপে হওয়া এক বিদ্রোহ। স্বর্গদেউ কমলেশ্বর সিংহর সময়ে হরদত্ত এবং বীরদত্ত নামের দুজন ভাই-কাকা বিদ্রোহের নেতৃত্ব ধরেছিলেন। কোচবিহার এবং বির রাজার গোপন সহযোগিতায় তাঁরা কাছাড়ি, পাঞ্জাবী এবং হিন্দুস্তানী শরনার্থীর একটি দল গঠন করেন এবং নিজেদের স্বাধীন ঘোষণা করে প্রায় গোটা উত্তর গুয়াহাটী অধিকার করেন।
ন্যাথানিয়েল হথর্ন
ইতিকথা
হথর্ন ১৮০৪ সালে ম্যাসাচুসেটসের সালেম গ্রামে জন্মগ্রহণ করেন। তার পিতা  ন্যাথানিয়েল হথর্ন এবং মাতা এলিজাবেথ ক্লার্ক ম্যানিং। তার পূর্বপুরুষদের মধ্যে রয়েছে জন হথর্ন, যিনি সালেম উইচ ট্রায়ালের একজন বিচারক ছিলেন এবং তিনি কখনো তার এই কাজের জন্য অনুতপ্ত হননি। ন্যাথানিয়েল পরবর্তিতে তার নামের সাথে w যোগ করে Hathorne থেকে Hawthorne করেন তার পূর্বপুরুষদের সাথে সম্পর্ক গোপন করতে।!হথর্ন ১৮২১ সালে বাউডিন কলেজে ভর্তি হন। ১৮২৪ সালে তিনি ফি বিটা কাপ্পা নির্বাচিত হন এবং ১৮২৫ সালে স্নাতক সম্পন্ন করেন। হথর্ন সর্ব প্রথম ফ্যানস নামে ১৮২৮ সালে একটি উপন্যাস প্রকাশ করেন। সে পরবর্তিতে এটি বাদ দেয়ার চেষ্টা করেন এটি মনে করে যে তার এই কর্মের মান তার পরবর্তী কাজ গুলোর মত মান সম্পন্ন নয়। হথর্ন সাময়িকিতে কতিপয় ছোটগল্প প্রকাশ করেন, যেগুলো ১৮৩৭ সালে টুয়াইস ওল্ড টেইল এ সংগৃহীত করেন। পরের বছর তিনি সোফিয়া পিবডির সাথে বাগদত্ত হন। সে বোস্টন কাস্টম হাউজে কাজ করতেন এবং ব্রুক ফার্ম নামে অতীন্দ্রিয়বাদী সম্প্রদায়ে যোগ দেন। ১৮৪২ তিনি পিবডিকে বিয়ে করেন। এই দম্পত্তি প্রথমে ম্যাসাচুসেটসের কনকর্ডের দ্য ওল্ড ম্যান্স চলে আসেন এবং পরবর্তীতে দ্য বার্কশায়ারের সালেম এ আসেন। সেখান থেকে তারা কনকর্ডের দ্য ওয়েসাইডে চলে আসেন। ১৮৫০ সালে তিনি দ্য স্কারলেট লেটার প্রকাশ করেন এর ধারাবাহিকতায় তার পরবর্তী উপন্যাস গুলোও সফল হয়। একজন দূত হিসেবে একটি রাজনৈতিক নিয়োগ হথর্ন এবং তার পরিবারকে ইউরোপে নিয়ে যায়। ১৮৬০ সালে তারা ইউরোপ থেকে কনকর্ড ফিরে আসেন। হথর্ন ১৮৬৪ সালের ১৯ শে মে মারা যান। মৃত্যুকালে তিনি স্ত্রী এবং তিন সন্তান রেখে যান।
ইন্ডিপেন্ডেন্স, মিজুরি
ইন্ডিপেন্ডেন্স মার্কিন যুক্তরাষ্ট্রের মিজুরি অঙ্গরাজ্যের পঞ্চম বৃহত্তম শহর। এটি জ্যাকসন কাউন্টির আসন এবং সম্পূর্ণরূপে কাউন্টি সীমানার অভ্যন্তরে অবস্থিত। ইন্ডিপেন্ডেন্স ক্যানসাস সিটির উপগ্রহ শহর ও ক্যানসাস সিটি মহানগর এলাকার অংশ। ২০১০ সালে এর জনসংখ্যা ছিল ১,১৬,৮৩০। ইন্ডিপেনডেন্স শহরটি "বালিয়াড়ির রানি" নামেও পরিচিত। শহরটি একদা ক্যালিফোর্নিয়া, সান্তা ফে ও ওরেগন বালিয়াড়ির বহির্গমনস্থান ছিল। প্রয়াত রাষ্ট্রপতি হ্যারি এস. ট্রুম্যান ইন্ডিপেন্ডেন্স শহরে জন্মগ্রহণ করেছিলেন। এ শহরে হ্যারি এস.ট্রুম্যান প্রেসিডেন্সিয়াল গ্রন্থাগার ও জাদুঘর অবস্থিত। এছাড়াও এখানে রয়েছে ট্রুম্যান ও তার স্ত্রী বেস ট্রুম্যানের সমাধি। শহরটি লেটার ডে সেইন্ট সম্প্রদায়ের লোক পবিত্র বিবেচনা করে থাকেন। তাদের প্রথম উপাসনালয় টেম্পল লট ইন্ডিপেন্ডেন্স শহরে অবস্থিত। এখানে এ সম্প্রদায়ের অনেক গুরুত্বপূর্ণ কার্যালয়ের কার্যক্রম পরিচালিত হয়।
ইতিহাস
মিজুরি ও ওসেজ উপজাতির মানুষ ইন্ডিপেন্ডেসের আদি বাসিন্দা। পরবর্তীতে স্পেনীয় ও ফ্রেঞ্চরাও এখানে আগমন করে। যুক্তরাষ্ট্র ১৮০৩ সালে লুইজিয়ানা ক্রয় করে নিলে এটি যুক্তরাষ্ট্রের অংশ হয়। লুইস ও ক্লার্ক তাদের ১৮০৪ সালের অভিযাত্রার সময় ইন্ডিপেন্ডেন্স শহর পরিদর্শন করেছিলেন। তারা এখানে বুনো আপেল, রাস্পবেরি ও বরই ফল সহযোগে ক্ষুধা মেটান। ক্যালিফোর্নিয়া বালিয়াড়ির উদ্দেশ্যে যাত্রা করা দুর্ভাগ্যতাড়িত "ডোনার পার্টি" অভিযাত্রী দল যে ওয়াগন রেলগাড়িতে রওনা দিয়েছিলেন,  সেটি ইন্ডিপেন্ডেন্স শহরে বিরতি নেয়।
মার্কিন যুক্তরাষ্ট্রের স্বাধীনতার ঘোষণাপত্র বা ডিক্লারেশন অব ইন্ডিপেন্ডেসের নামানুসারে শহরটির নাম হয় ইন্ডিপেন্ডেন্স। ১৮২৭ সালের ২৯ মার্চ শহরটি প্রতিষ্ঠিত হয়। ক্রমেই একটি গুরুত্বপূর্ণ সীমান্ত শহর হিসেবে এর মর্যাদা বৃদ্ধি পায়। মিজুরি নদীর সর্বপশ্চিম বিন্দু এখানেই অবস্থিত হওয়ায় এর ব্যবসায়িক গুরুত্ব বাড়তে থাকে। একসময় ইন্ডিপেন্ডেন্সে পশমব্যবসার প্রসার ঘটে।
১৮৩০-১৮৪০ এর দিকে ইন্ডিপেন্ডেন্সে প্রভূত উন্নতি সাধিত হয়। ১৮৪৮-১৮৬৮ সালে শহরটি ক্যালিফোর্নিয়া বালিয়াড়ির যাবতীয় কার্যক্রমের কেন্দ্র ছিল। মিজুরি বিধানসভা ১৮৪৯ সালের ৮ মার্চ শহরটিকে স্ব-শাসনের অধিকার প্রদান করেন। সে বছরের ১৮ জুলাই উইলিয়াম ম্যাককয় প্রথম মেয়র নির্বাচিত হন। ঊনবিংশ শতাব্দীর মধ্যভাগে মার্কিন কংগ্রেস প্রণীত একটি আইন শহরটিকে ওরেগন বালিয়াড়ির সূচনাবিন্দু হিসেবে চিহ্নিত করে।
আমেরিকান গৃহযুদ্ধের দুইটি গুরুত্বপূর্ণ লড়াই এখানে সংঘটিত হয়। প্রথমটি সংঘটিত হয় ১৮৬২ সালের ১১ আগস্ট ; দ্বিতীয়টি সংঘটিত হয় ১৮৬৪ সালের অক্টোবরে। উভয় যুদ্ধেই কনফেডারেট বাহিনী বিজয় লাভ করে। তবে এ যুদ্ধের ফলে ইন্ডিপেন্ডেন্সের অর্থনীতি বিপর্যয়ের সম্মুখীন হয়, আজও যা কাটিয়ে ওঠা সম্ভব হয়নি। ক্যান্সাস সিটির উত্থানের ফলেও শহরটি তার গুরুত্ব হারাতে থাকে।
রাষ্ট্রপতি হ্যারি এস ট্রুম্যানের জন্ম ও বেড়ে ওঠা এখানেই। ১৯২২ সালে তিনি জ্যাকসন কাউন্টির বিচারক ( বিচার বিভাগ নয়, বরঞ্চ প্রশাসনে তিনি কর্মরত ছিলেন) পদে নিযুক্ত হন। ১৯২৪ সালে নির্বাচনে হেরে গেলেও ১৯২৬ ও ১৯৩০ সালে তিনি বিচারক পদে পুনর্নির্বাচিত হন। দুই মেয়াদে রাষ্ট্রপতি পদে দায়িত্ব পালন করার পর তিনি ইন্ডিপেন্ডেন্স ফিরে আসেন। তার স্ত্রী বেস ট্রুম্যানের-ও জন্মভূমি এ শহর।
ভূগোল
মিজুরি নদীর দক্ষিণ তীরে ইন্ডিপেন্ডেন্স শহরের অবস্থান। এর আয়তন ৭৮.২৫ বর্গমাইল, যার ৭৭.৫৭ বর্গমাইল স্থল ও ০.৬৮ বর্গমাইল জল।
জনমিতি
২০১০ সালের আদমশুমারি অনুযায়ী ইন্ডিপেন্ডেন্সের জনসংখ্যা ১,১৬,৮৩০। এখানে ৩০,১৬৫টি পরিবার বসবাস করে। শহরের জনসংখ্যার ঘনত্ব প্রতি বর্গকিলোমিটারে ৫৮১.৫ জন। বাসিন্দাদের ৮৫.৭% শ্বেতাঙ্গ, ৫.৬% আফ্রিকান আমেরিকান, ০.৬% আদিবাসী আমেরিকান, ০.৭% প্রশান্ত মহাসাগরীয় ও ১% এশীয়। এদের ৭.৭% হিস্পানিক অথবা লাতিনো।
শহরের পরিবারগুলোর গড় আয় ৪৫,৮৭৬ ডলার। পুরুষদের গড় আয় ৩৪,১৩৮ ডলার ও নারীদের গড় আয় ২৫,৯৪৮ ডলার। শহরের মাথাপিছু আয় ১৯,৩৮৪ ডলার। ৬.৪% পরিবার ও ৮.৬% বাসিন্দা দারিদ্র্যসীমার নিচে বসবাস করে। এদের মধ্যে ১১.৮% এর বয়স ১৮ এর নিচে ও ৬.৭% এর বয়স ৬৫ এর সমান বা বেশি।
চিলি–বাংলাদেশ সম্পর্ক
চিলি–বাংলাদেশ সম্পর্ক হল চিলি ও বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক। দুই দেশই গ্রুপ অব ৭৭ এবং নন-এলাইন্ড মুভমেন্ট-এর সদস্যরাষ্ট্র।
উচ্চ পর্যায়ের সফর
২০১১ সালে বাংলাদেশের প্রাক্তন পররাষ্ট্রসচিব মোহাম্মদ মিজারুল কায়েস চিলিতে আনুষ্ঠানিক সফর করেন।
অর্থনৈতিক সহযোগিতা
বাংলাদেশ এবং চিলি সর্বদাই দ্বিপাক্ষিক বাণিজ্য সম্প্রসারণে নিজেদের আগ্রহের কথা প্রকাশ করেছে। কৌশলগত অবস্থানের কারণে লাতিন আমেরিকায় বাংলাদেশের বাজার সম্প্রসারণের লক্ষ্যে চিলি অন্যতম গুরুত্বপূর্ণ হিসেবে চিহ্নিত হয়েছে। বেক্সিমকো ফার্মাসিউটিক্যালস সহ বেশি কিছু পণ্য চিলির বাজারে প্রবেশ করেছে। বেক্সিমকোই ২০০৮ সালে লাতিন আমেরিকার কনো দেশে প্রথম বাংলাদেশি কোম্পানি হিসেবে প্রবেশ করতে সক্ষম হয়।
চিলির পররাষ্ট্র মন্ত্রণালয়ের জেনারেল ডিরেক্টরেট অব ইন্টারন্যাশনাল ইকোনোমিক রিলেশন্স ইন ২০১২ দ্বারা প্রকাশিত এক প্রতিবেদন অনুযায়ী চিলির বিনিয়োগের অন্যতম প্রধান এশীয় খাত হল বাংলাদেশ।
ওয়াকার আহমেদ (ক্রিকেটার, জন্ম ২০০০)
ওয়াকার আহমেদ (জন্ম ১ জানুয়ারি ২০০০) একজন পাকিস্তানি প্রথম-শ্রেণীর ক্রিকেটার যিনি খাইবার পাখতুনখোয়া ক্রিকেট দলের হয়ে খেলেছেন।
গীতি কাব্য
গীতি কাব্য একজন কবির একান্ত ব্যক্তি-অনুভূতির সহজ, সাবলীল গতি ও ভঙ্গীমায় সঙ্গীত-মুখর জীবনের আত্ম-প্রতিফলন। এটি গীতি কবিতা নামেই সাহিত্যামোদী ব্যক্তিবর্গের কাছে সমধিক পরিচিত। বঙ্কিমচন্দ্র চট্টোপাধ্যায় বলেন,
ভিত্তি মূল
গীতি কাব্য অনুভূতির বহিঃপ্রকাশ বলে সাধারণতঃ দীর্ঘকায় হয় না। কারণ কোন অনুভূতিই দীর্ঘকাল স্থায়ী নয়। কিন্তু কোন কবি যদি গীতি কবিতায় তার ব্যক্তি-অনুভূতিকে একান্ত আন্তরিকতার সাথে অনায়াসে দীর্ঘকারে বর্ণনা করতে পারেন, তবে তার মূল রস ক্ষুণ্ন হয় না। কবির আন্তরিকতাই শ্রেষ্ঠ গীতি কবিতা বা গীতি কাব্যের একমাত্র কষ্টি-পাথর।
ইংরেজি সাহিত্যে গীতি কাব্য লিরিক নামে অভিহিত হয়ে থাকে। বীণাযন্ত্র সহযোগে এই শ্রেণীর সঙ্গীত-কবিতা গীত হতো বলে এটি লিরিক বা গীতকবিতা নামে চিহ্নিত।
গান
শব্দ চয়নের ব্যাপারে গান রচয়িতার স্বাধীনতা নাই। কারণ, সুরাত্মক ও সহজে উচ্চারণ করা যায় এমন শব্দই তার পক্ষে উপযোগী। গানে ছন্দেবৈচিত্র্য সম্ভব নয়, কারণ কোন বিশিষ্ট ছন্দের পুণরাবৃত্তির সাহায্যে গান রচয়িতা গানের মূল ভাবটিকে গভীরতর করে তোলেন। এগুলো ছাড়াও গানে সুরের প্রাধান্য থাকে; গীতিকবিতায় কথা ও সুরের সমন্বয় থাকে। গানে একাধিক ভাব-কল্পনা সম্ভব নয; গীতি কাব্যে ভাব-কল্পনার বিচিত্রতা ও সুর-সঙ্গতি শুধু সম্ভবপর নয়, সুসাধ্যও বটে।